Societatea este ÎNREGISTRATĂ la

Camera Înregistrării de Stat

**IDNO \_\_\_\_\_\_\_\_\_\_\_\_\_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_

Registrator

\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_/

# ACT DE CONSTITUIRE

# al Societăţii Comerciale „Apa-canal ………………..” S.A.

#### CAPITOLUL I. DISPOZIŢII GENERALE

Fondatori:

Denumirea: **orașul/satul …………**, prin **Consiliul Orășenesc/Local………………………..**

Sediul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reprezentat prin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_în calitate de primar;

Denumirea: **orașul/satul …………**, prin **Consiliul Orășenesc/Local………………………..**

Sediul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reprezentat prin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_în calitate de primar;

................................................................................................................................................

denumiți în continuare “Acţionari”

**Articolul 1. Denumirea completă şi prescurtată a Societăţii, forma organizatorico-juridică, sediul şi termenul de activitate.**

1. Denumirea completă a Societăţii: **Societatea pe Acţiuni „Apă-canal ……………….”**
2. Denumirea prescurtată a Societăţii: **S.C. „Apă-canal …………..” S.A.**
3. Forma organizatorico-juridică: Societate pe Acţiuni, cu capital social integral public.
4. Sediul Societăţii: **MD-xxxx, str. ……………………, nr. ………. , orașul ………………………….., Republica Moldova.**
5. Termenul de activitate al Societăţii: nelimitat, cu începere de la momentul înregistrării la Agenția Servicii Publice.
6. Emblema societății este cea prezentată în anexa la prezentul act constitutiv și are următoarea reprezentare grafică: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Articolul 2. Statutul juridic al Societăţii.**

1. Societatea pe Acţiuni (denumită în continuare Societate) este persoană juridică care îşi desfăşoară activitateaîn conformitate cu prevederile prezentului act de constituire și ale legislației Republicii Moldova în vigoare, în vederea realizării obiectului său de activitate şi a îndeplinirii obiectivelor Societăţii astfel cum sunt acestea stabilite prin prezentul act de constituire.
2. Forma juridică a Societăţii nu poate fi modificată pe toată durata derulării Contractului de Delegare a gestiunii Serviciilor (denumit în continuare Contract de delegare).
3. Societatea posedă cu drept de proprietate bunuri, care sînt separate de bunurile acţionarilor şi se trec în bilanţul ei independent.
4. Faţă de acţionarii săi Societatea are obligaţii în conformitate cu Legea privind societăţile pe acţiuni, cu legislaţia în vigoare şi cu prezentul act de constituire.
5. Societatea poate, în numele său, să dobândească şi să exercite drepturi patrimoniale şi personal-nepatrimoniale, să aibă obligaţii, să fie reclamant şi pîrît în instanţa de judecată.
6. Societatea este în drept să desfăşoare orice activităţi neinterzise de legislația în vigoare. Anumite activităţi, al căror nomenclator este stabilit de legislaţie, Societatea este în drept să le desfăşoare numai în baza licenţei.
7. Societatea are dreptul să deschidă conturi bancare pe teritoriul Republicii Moldova şi în străinătate.
8. Societatea are sigiliu cu denumirea sa în limba de stat scrisă în întregime şi cu indicarea sediului.
9. Societatea este în drept să aibă ştampile cu antet şi blanchete cu denumirea sa, precum şi alte mijloace de identificare vizuală a Societăţii. Orice act şi orice scrisoare care provine de la Societate va cuprinde denumirea ei, forma juridică de organizare, sediul, numărul unic de identificare de stat, mărimea capitalului social şi numele conducătorului.
10. Societatea este în drept să înfiinţeze filiale şi reprezentanţe în Republica Moldova în conformitate cu legislația în vigoare, iar în străinătate – conformlegislaţiei statului străin, dacă acordul internaţional la care Republica Moldova este parte nu prevede altfel.
11. Societatea poate avea întreprinderi afiliate, înfiinţate în conformitate cu legislaţia în vigoare a Republicii Moldova, iar în străinătate – şi în conformitate cu legislaţia statului străin, dacă acordul internaţional la care Republica Moldova este parte nu prevede altfel.
12. Societatea poartă răspunde pentru obligaţiile sale cu întregul patrimoniu ce îi aparţine cu drept de proprietate.
13. Societatea nu răspunde pentru obligaţiile acţionarilor săi.

**Articolul 3. Scopul și obiectul de activitate al Societății**

1. Scopul Societății este efectuarea activităţilor cuprinse în obiectul de activitate aprobat prin prezentul act de constituire.
2. Obiectul de activitate al Societăţii este operarea serviciilor de alimentare cu apă şi canalizare a cărui gestiune îi este delegată, conform Contractului de Delegare, în aria delegării definită în respectivul contract. Societatea îşi desfăşoară activitatea exclusiv pentru Autorităţile Locale care i-au delegat gestiunea serviciului de alimentare cu apă şi de canalizare.
3. Obiectul principal de activitate al Societăţii:
4. Captarea, tratarea și distribuția apei;
5. Colectarea și epurarea apelor uzate.
6. Activități secundare:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Societatea nu poate desfăşura decât activităţi care au legătură directă sau indirectă ori facilitează realizarea obiectului său principal de activitate.

#### CAPITOLUL II. CAPITALUL SOCIAL.

#### DREPTURILE ŞI OBLIGAŢIILE CONFERITE DE ACȚIUNI.

**Articolul 4. Capitalul social al Societăţii.**

1. Societatea nu poate avea decât capital integral public.
2. Capitalul social inițial total subscris și vărsat al Societăţii constituie xxxxxxxxx lei împărţit în xxxx acţiuni ordinare nominative fiecare în valoare nominală de 100 (unasută) lei fiecare de aceeaşi clasă cu drept de vot.
3. Capitalul social al Societății se constituie din aport în numerar în sumă totală de **xxxxxxxxxxxxx**, și din aport în natură în valoare de xxxxxxxxxxxxxxx, conform Anexei 2 care face parte integrantă din prezentul act de constituire.
4. Capitalul social iniţial este în totalitate subscris şi integral vărsat.
5. Capitalul social va putea fi majorat în condițiile și cu respectarea prevederilor legale, prin participarea cu aporturi de capital a consiliului raional, orașelor, comunelor, satelor din raionul ……………………….
6. Aporturile în natură la capitalul social pot fi transmise Societăţii cu drept de proprietate sau cu drept de folosinţă.
7. Mărimea capitalului social se indică în actul de constituire, bilanţ, registrul acţionarilor şi pe foaia cu antet ale Societăţii.

**Articolul 5. Majorarea capitalului social.**

1. Capitalul social al Societăţii poate fi majorat, în conformitate cu prevederile legale în vigoare și dispozițiile prezentului act de constiture, în baza hotărârii Adunării generale a acţionarilor luate cu o majoritate de cel puţin 2/3 (două treimi) din drepturile de vot deţinute de acţionarii prezenţi sau reprezentaţi.
2. Capitalul social al Societăţii poate fi majorat doar cu respectarea obligaţiei de a avea capital social integral public.
3. Modificarea capitalului social, precum şi a claselor, numărului şi valorii nominale a acţiunilor plasate, se reflectă în prezentul act de constituire al Societăţii, care vor intra în vigoare din momentul înregistrării la Camera Înregistrării de Stat.
4. Capitalul social al Societăţii poate fi majorat prin:

* mărirea valorii nominale a acţiunilor plasate; şi/sau
* plasarea de acţiuni ale emisiunii suplimentare.

1. La majorarea valorii nominale a acţiunilor, cota deţinătorilor acestora va rămîne neschimbată.
2. Majorarea valorii nominale a acţiunilor plasate se efectuează în proporţie egală pentru toate acţiunile Societăţii.
3. Capitalul social nu poate fi majorat şi acţiunile nu pot fi emise pînă nu vor fi plătite integral acţiunile din emisia precedentă.
4. În situaţia în care capitalul social al Societăţii este majorat ca urmare a cererii formulate de o Autoritate Locală de a deveni acţionar al Societăţii, noile acţiuni vor fi oferite pentru subscriere exclusiv Autorităţii Locale respective, în termenul şi condiţile stabilite de Adunarea generală a acţionarilor care a aprobat majorarea de capital social.

**Articolul 6. Reducerea capitalului social**

1. Capitalul social al Societăţii nu poate fi redus dacă această măsură afectează stabilitatea economică şi financiară a Societăţii.
2. Capitalul social poate fi redus printr-o hotărâre a Adunării generale a acţionarilor, luată cu o majoritate de cel puţin 2/3 (două treimi) din drepturile de vot deţinute de acţionarii prezenţi sau reprezentaţi, care să stabilească motivele reducerii şi procedura utilizată pentru implementarea măsurii, cu respectarea capitalului social minim impus de lege.
3. Capitalul social al societăţii poate fi redus prin:

* reducerea valorii nominale a acţiunilor plasate; şi/sau
* anularea acţiunilor de tezaur.

1. Hotărârea cu privire la reducerea capitalului social va fi publicată în Monitorul Oficial a Republicii Moldova în termen de 15 zile de la data luării ei.
2. În termen de o lună de la data publicării hotărîrii cu  privire  la reducerea capitalului social, creditorii au  dreptul să ceară de la Societate, la alegerea acesteia:

a) acordarea de cauţiuni sau garantarea obligaţiilor asumate de ea; sau

b) executarea înainte de termen sau încetarea înainte de termen a obligaţiilor societăţii şi repararea prejudiciilor cauzate de aceasta.

În cazul în care cerinţele creditorilor lipsesc, hotărârea privind reducerea capitalului social intră în vigoare după 30 de zile de la data publicării. În cazul existenţei cerinţelor creditorilor, hotărîrea de reducere a capitalului social intră în vigoare după satisfacerea acestora.

1. Dacă Adunarea generală a acţionarilor a luat hotărârea de a plăti acţionarilor o parte din activele nete ale Societăţii din motivul reducerii capitalului ei social, această plată se efectuează numai după înregistrarea modificărilor respective în prezentul act de constituire.

**Articolul 7. Drepturile și obligațiile conferite de acțiuni**

1. Acțiunile subscrise și vărsate de acționari conferă acestora dreptul de a vota în Adunările generale ale acționarilor, dreptul de a alege și a fi ales în organele de conducere, dreptul de a primi dividende, precum și alte drepturi prevăzute în actul de constituire sau legislația în vigoare.
2. Fiecare acțiune subscrisă și vărsată acordă dreptul la un vot.
3. Distribuirea dividendelor și suportarea pierderilor se va face în funcție de acțiunile deținute de fiecare acționar.
4. Obligațiile Societății sunt garantate cu capitalul social al acesteia, iar acționarii suportă riscul pierederilor în limita valorii acțiunilor deținute.
5. Patrimoniul Societății nu poate fi grevat de datoriile acționarilor. Un creditor al unui acționar poate formula pretenții asupra părții din profitul Societății, ce i se va repartiza acestuia sau cotei părți cuvenite acestuia la lichidarea societății.
6. Emisiunile noi de acțiuni vor fi oferite spre subscriere doar autorităților publice locale de pe teritoriul Republicii Moldova.
7. Drepturile acţionarilor instituite de dispoziţiile prezentului capitol se completează cu drepturile prevăzute de legislația în vigoare.

**CAPITOLUL III. CONDUCEREA, ADMINISTRAREA ȘI CONTROLUL GESTIUNII SOCIETĂŢII**

**Articolul 8. Organele de conducere ale Societăţii.**

1. Organele de conducere ale Societăţii sunt:
2. Adunarea generală a acţionarilor;
3. Consiliul Societăţii;
4. Organul executiv (Directorul);
5. Comisia de cenzori.

**SUBCAPITOLUL 4.1. Adunarea generală a acționarilor**

**Articolul 9. Atribuțiile Adunarii generale a acţionarilor**

1. Adunarea generală a acţionarilor este organul de conducere al Societăţii care decide asupra activității acesteia și politicii de dezvoltare.
2. Adunarea generală ale acționarilor are următoareleatribuții principale:
3. aprobă actul de constituire al Societăţii sau orice altă modificare adusă acestuia, inclusiv cele ce ţin de schimbarea claselor şi numărului de acţiuni, de convertirea, consolidarea sau fracţionarea acţiunilor societăţii, cu excepţia celor ce ţin de competenţa Consiliului Societăţii;
4. hotărăște obiectivele și strategia de dezvoltare pe termen mediu și lung a Societății;
5. hotărăște majorarea sau reducerea capitalului social;
6. decide modificarea obiectului principal de activitate al Societății;
7. alege și revocă membrii Consiliului Societății; stabileşte cuantumul retribuţiei muncii lor, remuneraţiilor anuale şi compensaţiilor, precum şi hotărăşte cu privire la tragerea la răspundere sau eliberarea de răspundere a membrilor Consiliului Societăţii; aprobă Regulamentul Consiliului Societății;
8. alege și revocă membrii Comisiei de cenzori, stabileşte cuantumul retribuţiei muncii lor şi compensaţiilor, precum şi hotărăşte cu privire la tragerea la răspundere sau eliberarea de răspundere a membrilor Comisiei de cenzori; aprobă Regulamentul Comisiei de cenzori;
9. aprobă organizația de audit și retribuția serviciilor acesteia;
10. aprobă bugetul de venituri și cheltuieli și, după caz, programul de activitate pe exercițiul financiar următor;
11. examinează darea de seamă financiară anuală a Societăţii, aprobă darea de seamă anuală a Consiliului Societăţii şi darea de seamă anuală a Comisiei de cenzori;
12. hotărăşte alocarea profitului net anual prin reinvestirea sau alocarea sa la Fondul de dezvoltare;
13. aprobă clauzele şi modificările contractului de delegare a gestiunii serviciilor;
14. autorizează Consiliul Societății să încheie acte juridice prin care să dobândească, să înstrăineze, să închirieze sau să schimbe bunuri aflate în patrimoniul Societăţii, a căror valoare depăşeşte 50% din valoarea contabilă a activelor Societăţii la data încheierii actului juridic;
15. aprobă actul de predare-primire, bilanţul de divizare, bilanţul consolidat sau bilanţul de lichidare al Societăţii;
16. hotărăște contractarea de împrumuturi pe termen mediu și lung, inclusiv cele externe.
17. hotărăște reorganizarea și dizolvarea Societății.
18. hotărăște asupra oricăror altor probleme care ţin de competenţa sa, potrivit legislației în vigoare.

**Articolul 10. Formele şi convocarea Adunării generale a acţionarilor.**

1. Adunările generale ale acționarilor sunt ordinare(anuale) și extraordinare.
2. Adunarea generală ordinară se ține cel puţin o dată pe an, nu mai devreme de o lună şi nu mai tîrziu de două luni de la data primirii de către organul financiar corespunzător a dării de seamă anuale a Societăţii.
3. Adunarea generală extraordinară se convoacă ori de câte ori este necesar pentru a lua o hotărâre ce cade în atribuțiile Adunării, stabilite prin lege sau prin prezentul act de constituire.
4. Termenul de ţinere a Adunării generale extraordinare se stabileşte prin decizia Consiliului Societăţii, dar nu poate depăşi 30 zile de la data primirii de către Societate a cererii de a ţine o astfel de adunare.
5. Adunările generale ale acționarilor se vor ţine la sediul Societăţii, respectiv se va indica în convocare.
6. Adunarea generală a acţionarilor se convoacă de organul executiv al Societăţii, în temeiul deciziei Consiliului Societăţii.
7. Convocarea, ordinea de zi a Adunării generale a acționarilor, precum și materialele însoțitoare se publică și pe pagina de internet a Societății, cu cel puțin 15 zile înainte de ținerea ei.
8. Adunarea generală va avea un secretar permanent retribuit care va verifica lista de prezenta a acționarilor, îndeplinirea tuturor formalităților cerute de lege pentru ținerea Adunării generale și va întocmi procesul verbal al ședinței.

**Articolul 11. Cvorumul și exercitarea dreptului la vot în Adunarea generală a acționarilor**

1. Pentru validitatea deliberărilor Adunării generale ordinare este necesară prezenţa acţionarilor care să deţină cel puţin ½ din numărul total de drepturi de vot. Hotărârile Adunării generale ordinare se iau cu majoritatea voturilor exprimate.
2. Pentru validitatea deliberărilor Adunării generale extraordinare este necesară, cu excepția cazurilor prevăzute pe prezentul act de constituire, prezenţa acţionarilor care să deţină cel puţin 3/4 din numărul total de drepturi de vot, iar hotărârile vor fi luate cu majoritate absolută.
3. Dacă Adunarea generală a acționarilor nu a avut cvorumul necesar, Adunarea se convoacă repetat.
4. Adunarea generală a acționarilor convocată repetat este deliberativă prin prezența acționarilor care să dețină 1/3 din numărul total de voturi, iar hotărârile vor fi adoptate cu majoritatea voturilor deținute de acționarii prezenți.
5. Hotărârile Adunărilor generale a acționarilor se iau prin vot deschis.
6. Procesul-verbal al Adunării generale a acționarilor va fi trecut în Registrul ședințelor Adunărilor generale.
7. Hotărârile luate de adunarea generală sunt obligatorii chiar pentru acţionarii care nu au luat parte la adunare sau au votat contra.
8. Pentru a fi opozabile terților, hotărârile Adunării generale a acționarilor se publică pe pagina de internet a Societății.
9. Hotărârile Adunării generale contrare legii sau actului constitutiv pot fi atacate în justiţie, în termen de 30 zile de la data adoptării, de oricare dintre acţionarii care nu au luat parte la Adunarea generală sau care au votat contra şi au cerut să se insereze aceasta în procesul-verbal al şedinţei.

**SUBCAPITOLUL 4.2. Consiliul Societății**

**Articolul 12. Consiliul Societăţii şi atribuţiile lui**

1. Consiliul Societăţii exercită conducerea generală şi controlul asupra activităţii Societăţii, exercitând toate operațiunile cerute pentru aducerea la îndeplinire a obiectului de activitate al societății, afară de restricțiile arătate în prezentul act de constituire.
2. Consiliul Societăţii are următoarele atribuţii:
   1. stabilește direcțiile principale de activitate și dezvoltare a Societății;
   2. pregărește raportul anual, convoacă Adunarea generală ordinară sau extraordinară a acționarilor;
   3. pregătește și prezintă spre aprobare Adunării generale a acționarilor strategia de dezvoltare pe termen mediu și lung a Societății;
   4. propune Adunării Generale majorarea capitalului social atunci când această măsură este necesară pentru desfăşurarea activităţii, precum şi înfiinţarea de noi filiale și reprezentanțe;
   5. aprobă operaţiunile de creditare necesare îndepliniri scopului Societăţii.
   6. aprobă valoarea de piaţă a bunurilor care constituie obiectul unei tranzacţii de proporţii;
   7. decide încheierea tranzacţiilor de proporţii al căror obiect îl constituie bunuri în valoare de peste 25% şi nu mai mult de 50% din activele Societăţii potrivit ultimului bilanţ până la luarea deciziei de încheiere a acestei tranzacţii;
   8. numește Directorul Societății,
   9. aprobă Regulamentul de Organizare şi Funcţionare al Societăţii şi Organigrama;
   10. elaborează şi aprobă Regulamentul intern, prin care se stabilesc drepturile şi responsabilităţile ce revin personalului Societăţii.
3. În termen de 60 de zile de la data numirii sale, Consiliul Societății elaborează și prezintă Adunării generale a acționarilor, spre aprobare, planul de administrare, care include strategia de administrare pe durata mandatului.
4. Membrii Consiliului Societății sunt răspunzători de îndeplinirea tuturor obligațiilor prevăzute de actul de constituire și legislația în vigoare.

A**rticolul 13. Alegerea Consiliului Societăţii şi încetarea împuternicirilor lui**

1. Consiliului Societăţii este format dintr-un număr de 3-5 persoane, care își exercită mandatul cu prudența și diligența unui bun administrator.
2. Durata mandatului membrilor Consiliului Societății este de 4 ani. Membrii Consiliului Societății pot fi realeși.
3. Consiliul Societății este format din membri cu experiență în activitatea de administrare/management al unor companii publice sau societăți comerciale profitabile din domeniul de activitate al Societății. Cel puțin unul dintre membrii Consiliului Societății trebuie să aibă studii economice și experiență în domeniul economic, contabilitate, de audit sau financiar de cel puțin 5 ani; cel puțin 2 membri cu experiență de cel puțin 5 ani în domeniul de activitate al Societății; nu pot fi selectați mai mult de 2 membri din rândul funcționarilor publici sau altor categorii de personal din cadrul autorității publice fondatoare ori din cadrul altor autorități sau instituții publice.
4. Membrii Consiliului sunt numiţi şi/sau revocaţi prin hotărârea Adunării Generale a Acţionarilor, la propunerea Consiliului Societății în funcție sau a acționarilor. Numirea membrilor Consiliului Societății este temporară şi revocabilă.
5. Unul și același reprezentant al unității administrative-teritoriale poate fi ales în Consiliul unei singure Societăți.
6. La propunerea Adunării generale a acționarilor poate fi aleasă o rezervă a Consiliului Societăţii pentru completarea componenţei de bază a consiliului societăţii în cazul apariției unui loc vacant. Rezerva se alege în modul stabilit pentru alegerea Consiliului Societăţii.
7. Nu pot fi numiți în Consiliul Societății acele persoane care:

* potrivit legii, sunt incompatibile cu această funcție,
* nu au studii superioare,
* potrivit legii, sunt incapabile ori care au fost condamnate pentru infracțiunile prevăzute de Codul penal al Republicii Moldova.

1. Consiliul Societăţii alege dintre membrii săi un președinte al consiliului(...........sau de către Adunarea generala).
2. Președintele coordonează activitatea Consiliului Societății și raportează cu privire la aceasta Adunării generale ale acționarilor. El veghează la buna funcționare a organelor Societății.
3. În absenţa preşedintelui Consiliului Societăţii, atribuţiile acestuia le exercită unul dintre membrii Consiliului Societăţii.

**Articolul 14. Şedinţele Consiliului Societăţii**

1. Şedinţele Consiliului Societăţii pot fi ordinare şi extraordinare şi ţinute cu prezenţa membrilor săi, prin corespondenţă sau sub formă mixtă.
2. Şedinţele ordinare ale Consiliului Societăţii se ţin ori de câte ori este necesar, dar cel puţin o dată la 3 (trei) luni.
3. Președintele convoacă Consiliul Societății, stabilește ordinea de zi, veghează asupra informării adecvate a membrilor Consiliului cu privire la punctele aflate pe ordinea de zi și prezidează întrunirea.
4. Pentru validitatea deciziilor Consiliului Societății este necesară prezența majorităţii membrilor aleși ai Consiliului.
5. Deciziile Consiliului Societății se iau cu votul majorității membrilor prezenţi la şedinţă.
6. La şedinţele Consiliului Societăţii, fiecare membru deţine un vot. Transmiterea votului unui membru sau unei terțe persoane nu se admite.
7. În caz de paritate de voturi, votul preşedintelui Consiliului Societăţii este decisiv.
8. Membrul Consiliului Societății care are într-o anumită operațiune, direct sau indirect, interese contrare intereselor Societății trebuie să îi înștiințeze despre aceasta pe ceilalți membri și să nu ia parte la nici-o deliberare privitoare la această operațiune. Aceeași obligație o are membrul Consiliului în cazul în care, într-o anumită operațiune, știe că sunt interesate soțul sau soția sa, rudele ori afinii săi până la gradul al IV-lea inclusiv.
9. Membrii Consiliului Societății răspund individual sau solidar, după caz, faţă de Societate, pentru prejudiciile rezultate din infracţiuni sau din abateri de la dispoziţiile legale, pentru abaterile de la actul de constituire sau pentru greşeli în administrarea Societăţii. În astfel de situaţii ei vor putea fi revocaţi prin hotărârea Adunării generale a acţionarilor.
10. Consiliul Societății prezintă semestrial în cadrul Adunării generale a acţionarilor, un raport asupra activităţii sale, care include şi informaţii referitoare la activitatea Directorilor, detalii cu privire la activităţile operaţionale, la performanţele financiare ale societăţii şi la raportările contabile semestriale ale Societăţii.
11. Procesul-verbal al şedinţei Consiliului Societăţii se întocmeşte în termen de 5 zile de la data ţinerii şedinţei, fiind semnat de preşedintele, iar în absenţă, de vicepreşedinte şi secretarul şedinţei, precum şi de un membru al Consiliului Societăţii.
12. Procesul-verbal va fi trecut în Registrul ședințelor Consiliului Societății.

**SUBCAPITOLUL 4.3. Organul executiv**

**Articolul 15. Organul executiv al Societăţii(Directorul).**

* + - 1. Organul executiv asigură conducerea activității curente a Societății, precum și reprezentarea acesteia în relațiile cu terții.
      2. Consiliul Societății deleagă conducerea Societății unui sau mai multor directori, numind pe unul dintre ei director general.
      3. Directorii sunt numiți de Consiliul Societății. Criteriile de selecție a Directorilor, includ, cel puțin, dar fără a se limita la aceasta, o experiență relevantă în consultanță, în management sau în activitatea de conducere a unor companii publice ori societăți comerciale. Criteriile de selecție vor fi elaborate și selecția va fi efectuată cu respectarea principiilor liberei competiții, nediscriminării, transparenței și asumării răspunderii și cu luarea în considerare a specificului domeniului de activitate a societății comerciale.
      4. În termen de 60 de zile de la numire, Directorii elaborează și prezintă Consiliului Societății, un plan de management pe durata mandatului și pentru primul an de mandat, care trebuie să fie corelat și să dezvolte planul de administrare al Consiliului Societății. Planul de management este supus aprobării Consiliului Societății. Dacă este cazul, Consiliul Societății poate cere completarea sau revizuirea planului de management. În situația în care planul de management revizuit nu este aprobat de Consiliul Societății, se va proceda de îndată la numirea de noi directori.
      5. Organul executiv al Societăţii va prezenta trimestrial Consiliului Societăţii și anual Adunării generale a acţionarilor darea de seamă asupra rezultatelor activităţii sale.
      6. Directorul general elaborează trimestrial şi prezintă Consiliului Societății un raport în care sunt prezentate informaţii privind schimbările semnificative în situaţia afacerilor şi în aspectele externe care ar putea afecta performanţa Societății sau perspectivele sale strategice.
      7. Principalele atribuții ale Directorului general sunt următoarele:
  1. coordonează și conduce activitățile desfășurate în vederea realizării scopului și obiectului de activitate al Societății;
  2. încheie acte juridice în numele și pe seama societății, în limitele împuternicirilor acordate de Consiliul Societății sau de Adunarea generală a acționarilor;
  3. aprobă operațiunile de încasări și plăți, potrivit competențelor legale;
  4. aprobă operațiunile de vânzare și cumpărare de bunuri potrivit competențelor legale;
  5. negociează contractul colectiv de munca în limita mandatului dat de administratori și negociază contractele individuale de muncă în condițiile legii;
  6. selectează, angajează, promovează, suspendă și concediază personalul necesar bunei defășurări a activității; exercită autoritatea disciplinară asupra lor conform Regulamentului de ordine interioară; stabilește drepturile și obligațiile acestuia, în condiţiile legii;
  7. propune spre aprobarea Consiliului Societății structura organizatorică, statul de funcțiuni, Regulamentul intern și Regulamentul de organizare si funcţionare al Societății;
  8. asigură și controlează realizarea hotărârilor Adunării generale a acționarilor, a hotărârilor Consiliului Societății și ale dispozițiilor proprii;
  9. îndeplinește alte atribuții conferite de lege și prezentul act de constituire.
     + 1. Remunerația Directorului este stabilită de Consiliul Societății, pornind de la prevederile legislației în vigoare.

**SUBCAPITOLUL 4.4. Comisia de cenzori**

**Articolul 16. Comisia de cenzori a Societăţii.**

1. Comisia de cenzori a Societăţii exercită controlul activităţii economico-financiare a Societăţii.
2. Comisia de cenzori este obligată să supravegheze gestiunea Societății, să verifice dacă situațiile financiare sunt legal întocmite și în concordanță cu registrele, dacă acestea din urmă sunt ținute regulat și dacă evaluarea elementelor patrimoniale s-a făcut conform regulilor stabilite pentru întocmirea și prezentarea situațiilor financiare.
3. Comisia de cenzori va aduce la cinoștința membrilor consiliului Societății neregulile în administrație și încălcările deispozițiilor legale și ale prvederilor actului de constituire pe care le constată, iar cazurile mai importante le vor aduce la cunoștința Adunării generale a acționarilor.
4. Comisia de cenzori a Societăţii se alege pe un termen de 2 ani, în număr de 3 persoane, fiind aleşi şi revocaţi de Adunarea generală a acționarilor.
5. La propunerea Adunării generale poate fi aleasă o rezervă a Comisiei de cenzori, din care se completează componenţa de bază a comisiei în cazul retragerii membrilor ei. Rezerva se alege (se numeşte) în modul stabilit pentru alegerea membrilor Comisiei de cenzori. Subrogarea membrilor comisiei retraşi se face de către Comisia de cenzori.
6. Majoritatea membrilor Comisiei de cenzori şi majoritatea persoanelor din rezerva ei vor fi cetăţeni ai Republicii Moldova.
7. Membrii Comisiei de cenzori sunt remuneraţi cu o indemnizaţie fixă determinată de Adunarea generală a acționarilor care i-a numit.
8. Controalele extraordinare ale activităţii economico-financiare a Societăţii se efectuează de Comisia de cenzori a Societăţii:
9. din iniţiativă proprie;
10. la cererea acţionarilor care deţin cel puţin 10% din acţiunile cu drept de vot ale Societăţii;
11. în temeiul hotărâriiAdunării generale a acţionarilor sau deciziei Consiliului Societăţii.
12. Persoanele cu funcţii de răspundere ale Societăţii sînt obligate să prezinte cenzorului toate documentele necesare pentru efectuarea controlului, inclusiv să dea explicaţii orale şi scrise.
13. Rezultatele controlului sunt consemnate într-un raport care se semnează de toţi membrii Comisiei de cenzori a societăţii care au participat la control. Dacă cineva dintre membrii comisiei nu este de acord cu raportul acesteia, el va expune opinia sa separată care se va anexa la raport.
14. Rapoartele Comisiei de cenzori a Societăţii se remit organului executiv şi Consiliului Societăţii, precum şi acţionarilor care deţin cel puţin 10% din acţiunile cu drept de vot ale Societăţii.
15. Raportul de activitate al Comisiei se prezintă Adunării generale a acţionarilor.
16. Comisia de cenzori a Societăţii este în drept:
17. să ceară convocarea Adunării generale extraordinare a acţionarilor în cazul descoperirii unor abuzuri din partea persoanelor cu funcţii de răspundere ale Societăţii;
18. să participe, cu drept de vot consultativ, la şedinţele Consiliului Societăţii, la Adunarea generală a acţionarilor.

**CAPITOLUL IV. MODUL DE ÎNCHEIERE A TRANZACŢIILOR DE PROPORŢII**

**ŞI ÎN CARE PERSISTĂ CONFLICTUL DE INTERESE**

**Articolul 17. Noţiunea de tranzacţie de proporţii.**

1. Tranzacţia de proporţii este o tranzacţie sau câteva tranzacţii legate reciproc, efectuate direct sau indirect, în ceea ce priveşte:
2. achiziţionarea sau înstrăinarea, gajarea sau luarea de către societate cu titlu de gaj, darea în arendă, locaţiune sau leasing ori darea în folosinţă, darea în împrumut (credit), fidejusiune a bunurilor sau a drepturilor asupra lor a căror valoare de piaţă constituie peste 25% din valoarea activelor societăţii, conform ultimului bilanţ; sau
3. plasarea de către Societate a acţiunilor cu drept de vot sau a altor hârtii de valoare convertibile în astfel de acţiuni, constituind peste 25% din toate acţiunile cu drept de vot plasate ale Societăţii; sau
4. achiziţionarea de către orice persoană a unui important pachet de acţiuni ale Societăţii - acţiunile cu drept de vot sau alte valori mobiliare ale societăţii, convertibile în asemenea acţiuni care constituie peste 25% din totalul acţiunilor cu drept de vot plasate ale societăţii şi aflate în proces de plasare.
5. Prevederile alin.(1) lit.a)nu se extinde asupra tranzacţiilor Societăţii efectuate în procesul activităţii economice curente prevăzute în prezentul act de constituire.

**Articolul 18. Modul de încheiere a tranzacţiilor de proporţii.**

1. Decizia de încheiere de către Societate a unei tranzacţii de proporţii se adoptă în unanimitate de toţi membrii aleşi ai consiliului societăţii dacă obiectul acestei tranzacţii sînt bunurile a căror valoare constituie peste 25%, dar nu mai mult de 50% din valoarea activelor Societăţii potrivit ultimului bilanţ pînă la adoptarea deciziei de încheiere a acestei tranzacţii.
2. Dacă la luarea deciziei de încheiere a unei tranzacţii de proporţii prevăzute la alin.(1) Consiliul Societăţii nu a ajuns la unanimitate, el este în drept să înscrie această chestiune în ordinea de zi a Adunării generale a acţionarilor.
3. Hotărîrea de încheiere de către Societate a unor tranzacţii de proporţii neprevăzute la alin.(1) se ia de Adunarea generală a acţionarilor.

**Articolul 19. Noţiunea de tranzacţie cu conflict de interese.**

1. Tranzacţia cu conflict de interese este o tranzacţie sau câteva tranzacţii legate reciproc referitor la care persoanele interesate:
2. sînt în drept să participe la luarea deciziilor privind încheierea unor astfel de tranzacţii; şi
3. pot, concomitent, avea, la efectuarea acestor tranzacţii, interes material ce nu coincide cu interesele Societăţii.
4. Nu se consideră tranzacţie cu conflict de interese emisiunea suplimentară de acţiuni.
5. Persoana interesată în efectuarea de către Societate a tranzacţiilor se consideră persoana care totodată este:
6. acţionar care deţine de sine stătător sau împreună cu persoanele sale afiliate peste 25% din acţiunile cu drept de vot ale Societăţii, sau
7. membru al Consiliului Societăţii sau organul executiv al Societăţii; precum şi
8. partener al Societăţii în tranzacţia dată sau în câteva tranzacţii legate reciproc; sau
9. deţinător al unei cote considerabile (peste 10%) în capitalul partenerului sau asociat al acestuia cu răspundere completă; sau
10. reprezentant al partenerului Societăţii în tranzacţia dată sau în câteva tranzacţii legate reciproc ori intermediar în aceste tranzacţii;
11. persoanele afiliate persoanelor specificate la lit.a) –lit. e).
12. Persoana interesată în efectuarea de către Societate a unei tranzacţii este obligată, pînă la încheierea ei, să comunice în scris interesul său organului de conducere al Societăţii, de competenţa căruia ţine încheierea unei astfel de tranzacţii.

**Articolul 20. Modul de încheiere a tranzacţiilor de proporţii şi în care persistă conflictul de interese.**

1. Orice tranzacţie cu conflict de interese poate fi încheiată sau modificată de Societate numai prin decizia Consiliului Societăţii sau prin hotărîrea Adunării generale a acţionarilor.
2. Până la luarea deciziei privind încheierea tranzacţiei cu conflict de interese, se va constata dacă s-a respectat modul de determinare a valorii de piaţă a bunurilor, în conformitate cu Legea privind societăţile pe acţiuni şi cu legislaţia privind piaţa valorilor mobiliare.
3. Decizia Consiliului Societăţii privind încheierea tranzacţiei cu conflict de interese se ia cu votul unanim al membrilor aleşi ai Consiliului, care nu sînt persoane interesate în ce priveşte încheierea tranzacţiei.
4. Dacă mai mult de jumătate dintre membrii aleşi ai Consiliului Societăţii sînt persoane interesate în efectuarea tranzacţiei date, aceasta va fi încheiată numai prin hotărîrea Adunării generale a acţionarilor.
5. Hotărîrea Adunării generale a acţionarilor privind încheierea tranzacţiilor cu conflict de interese, se adoptă cu majoritatea voturilor din numărul total de voturi ale persoanelor care nu sînt interesate în încheierea acestor tranzacţii.
6. Persoana interesată în efectuarea tranzacţiei date va trebui să părăsească pentru cîtva timp şedinţa Consiliului Societăţii sau Adunarea generală a acţionarilor la care, prin vot deschis, se hotărăşte cu privire la încheierea acesteia. Prezenţa acestei persoane la şedinţa Consiliului Societăţii sau la Adunarea generală se ia în considerare la stabilirea cvorumului, iar la constatarea rezultatului votului, se consideră că această persoană nu a participat la votare.
7. Dacă Consiliului Societăţii sau Adunării generale a acţionarilor nu le erau cunoscute toate circumstanţele legate de încheierea tranzacţiei cu conflict de interese şi/sau această tranzacţie a fost încheiată prin încălcarea altor prevederi ale prezentului articol, Consiliul Societăţii sau adunarea generală este în drept să ceară conducătorului organului executiv al societăţii:
   1. să renunţe la încheierea unei astfel de tranzacţii ori să o rezilieze; sau
   2. să asigure, în condiţiile legislaţiei, repararea de către persoana interesată a prejudiciului cauzat societăţii prin efectuarea acestei tranzacţii.

**CAPITOLUL V: CONTROLUL GESTIUNII SOCIETĂȚII.**

**Articolul 21. Controlul gestiunii de către acționari**

1. Controlul gestiunii de către acționari se realizează în cadrul Adunărilor generale ale acționarilor.
2. Între ședințele Adunărilor generale, acționarii au dreptul de a se informa asupra gestiunii, consultând următoarele documente:
   * registrele societății;
   * balanțele contabile lunare;
   * contul de profit si pierderi;
   * extrasele de cont;
   * fisele analitice de cont;
   * contractele încheiate;
   * facturile emise.
3. Unul sau mai mulți acționari reprezentând, individual sau împreună, cel puțin 10 % din capitalul social vor putea cere desemnarea unuia sau mai multi experți, însărcinați să analizeze anumite operațiuni din gestiunea Societății și să întocmească un raport, care să le fie înmânat și, totodată, predat oficial Consiliului Societății, pentru a se propune măsuri corespunzătoare.
4. Consiliul Societății, va include raportul întocmit în conformitate cu alineatul precedent pe ordinea de zi a următoarei Adunări generale a acționarilor.
5. Onorariile experţilor vor fi suportate de Societate, cu excepţia cazurilor in care sesizarea a fost făcută cu rea-credință.
6. În cazul în care membrii Consiliului Societății încheie acte juridice care prejudiciază Societatea, oricare dintre acționari are dreptul să introducă acțiune în numele Societății în scopul recuperării prejudiciului respectiv.

**Articolul 22.Controlul gestiunii prin audit financiar**

* + - 1. Situaţiile financiare ale Societăţii vor fi auditate de un Auditor Financiar, numit de Adunarea generală a acţionarilor, la propunerea Consiliului Societății.
      2. Auditorul Financiar îşi va desfăşura activitatea potrivit Standardelor Internaţionale de Audit şi cu respectarea prevederilor contractului încheiat în acest scop cu Societatea.
      3. Pe perioada valabilității contractului de creditare cu Banca Mondială/BERD auditul va fi efectuat conform prevederlor…………………………………………

**Articolul 23. Exerciţiul financiar**

Exercițiul financiar începe la data de 1 ianuarie și se încheie la data de 31 decembrie a fiecărui an. Primul exercițiu financiar începe la data înregistrării Societății la Camera Înregistrării de Stat.

**Articolul 24. Registrele Societăţii**

1. În vederea desfăşurării activităţii, Societatea trebuie să ţină următoarele registre:
2. Registrele contabile prevăzute de lege;
3. Registrul acţionarilor;
4. Registrul şedinţelor Consiliului Societății;
5. Registrul şedinţelor Adunărilor Generale;
6. Registrul constatărilor efectuate de către Auditorul Financiar;
7. Orice alte registre prevăzute de acte normative speciale.

**CAPITOLUL VI. TRANSPARENȚA ACTIVITĂȚII SOCIETĂȚII**

**Articolul 25. Tranparența**

* + - 1. Societatea trebuie să deţină o pagină proprie de internet, prin intermediul căreia să permită accesul acţionarilor la documentele şi informaţiile a căror publicitate este prevăzută de lege.
      2. Cu cel puţin 30 de zile înainte de data Adunării generale a acționarilor şi până la data desfăşurării acesteia, Societatea va publica pe pagina proprie de internet convocarea Adunării, precum şi documentele care urmează a fi prezentate acţionarilor în cadrul Adunării generale a acţionarilor.
      3. Accesul acţionarilor la informaţii nu poate fi limitat decât de cerinţe necesare confidenţialităţii informaţiilor, dacă este cazul, şi securităţii comunicării electronice, numai în măsura în care aceste limitări sunt proporţionale cu realizarea acestor obiective.
      4. Societatea, prin grija Consiliului Societății, sau, după caz, a Directorului (la alegere), trebuie să publice pe pagina proprie de internet, pentru accesul acţionarilor, următoarele documente şi informaţii:
  1. hotărârile Adunărilor generale ale acţionarilor, în termen de 48 de ore de la data adunării;
  2. situaţiile financiare anuale, în termen de 48 de ore de la aprobare;
  3. raportările contabile semestriale, în termen de 45 de zile de la încheierea semestrului;
  4. raportul de audit anual;
  5. componenţa organelor de conducere ale societăţii;
  6. rapoartele Consiliului Societății;
     + 1. Consiliul Societății elaborează un raport anual privind activitatea Societății, în luna mai-aprilie a anului următor celui cu privire la care se raportează. Raportul se publică pe pagina de internet a Societății.

**CAPITOLUL VII. PROFITUL SOCIETĂŢII, DIVIDENDELE ŞI CAPITALUL DE REZERVĂ**

**Articolul 26. Repartizarea profitului Societăţii.**

1. Profitul Societății se va stabili pe baza situațiilor financiare anuale și va fi aprobat de Adunarea generală a acționarilor. Profitul impozabil se stabilește conform legii.
2. Profitul net constituie sursa proprie de finanțare și se reinvestește,cu aprobarea Adunării genrale a acționarilor.
3. Dividendele se distribuie acționarilor proporțional cu cota de participare la capitalul social vărsat. Prin hotărârea Adunării generale a acționarilor dividendele se vor vira de Societate direct în Fondul de Dezvoltare.

**Articolul 27. Capitalul de rezervă.**

1. Societatea formează un capital de rezervă a cărui mărime constituie 10% din capitalul social al Societăţii.
2. Capitalul de rezervă se formează din defalcări anuale din profitul net până la atingerea mărimii prevăzute de prezentul act de constituire. Volumul defalcărilor se stabileşte de Adunarea generală a acţionarilor şi va constitui nu mai puţin de 5% din profitul net al Societăţii.
3. Capitalul de rezervă trebuie să fie plasat în active cu lichiditate înaltă, care ar asigura folosirea lui în orice moment.
4. Capitalul de rezervă poate fi folosit doar pentru acoperirea pierderilor societăţii şi/sau la majorarea capitalului ei social.

**CAPITOLUL VIII. DIZOLVAREA SOCIETĂȚII**

**Articolul 28. Dizolvarea și lichidarea Societăţii**

1. Societatea poate fi dizolvată prin hotărîre a Adunării generale a acționarilor sau a instanței judecătorești, în condiţiile prevăzute de Legea privind societăţile pe acţiuni nr. 1134 din 02.04.1997, Codul civil, precum și cu celelalte reglementări în vigoare.
2. Societatea se va dizolva în următoarele cazuri:
3. imposibilitatea realizării obiectului de activitate al Societății;
4. insolvabilității Societății;
5. dacă, în urma unor pierderi, activul net reprezintă mai puțin de jumătate din valoarea capitalului social și dacă adunarea generală a acționarilor hotărește dizolvarea societății;
6. când capitalul social se reduce sub minimul legal;
7. în orice alte situații, pe baza hotărârii Adunării generale ale acționarilor, luată în unanimitate.
8. Hotărârea privind dizolvarea Societății se publică în Monitorul Oficial al Republicii Moldova în termen de 10 zile de la adoptare.
9. În caz de dizolvare, lichidarea Societății se va face în condițiile și cu respectarea procedurii prevăzute de legislația în vigoare la data lichidării.
10. Dizolvarea Societății impune radierea acesteia din Registrul de stat al persoanelor juridice.

**CAPITOLUL IX. DISPOZIȚII FINALE**

**Articolul 29.**

1. Prevederile prezentului act de constituire se completează cu dispozițiile Legii privind societățile pe acțiuni nr. 1134 din 02.04.1997, ale Codului civil, ale Legii privind administrația publică locală nr. 436 din 28.12.2006, precum și cu celelalte reglementări în vigoare.
2. Prevederile prezentului act de constituire sunt considerate divizabile, iar nulitatea unei clauze nu va afecta validitatea celorlalte clauze.

Actul de constituire este întocmit în 2 (două) exemplare, ambele având aceiaşi putere juridică.

Fondatori:

Nume, prenume semnătura